runetrust/blame-folketinget-dk huggingface dataset:
Holger K. Nielsen (SF), 2018-05-23:
Men det er regeringen, der har ansvaret for det her område, og som har den forvaltningsmæssige kompetence i forhold til det, og når vi kan se, at der er en række problemer, som er skitseret i forskellige rapporter og i offentligheden, er det vel ikke urimeligt, at det er regeringen, som kommer med et udspil i forhold til det.
Søren Kolstrup (EL), 1999-12-10:
Der kommer masser af hjælpeforanstaltninger, og det er jo det, der er kernen i en liberalisering, hvor man samtidig har nogle smukke mål, at jo mere man liberaliserer, samtidig med at man fastholder nogle smukke mål, jo mere inviterer man til bureaukrati, og jo mere inviterer man til løbende redningsaktioner.
Helle Thorning-Schmidt (S), 2006-06-01:
Vi har alle sammen fra starten bakket op om, at Jyllands-Posten er i sin gode ret til at bringe de tegninger, men det fritager jo ikke statsministeren for at tage et ansvar, når 11 ambassadører beder om et fredeligt dialogmøde, hvor man kan få talt tingene igennem.
Mette Thiesen (DF), 2025-05-06:
Jeg synes også, det er noget underligt noget, at i stedet for at man kiggede på, hvordan man kunne løse de massive problemer, vi har på handicapområdet – for de er der – ved eksempelvis at tage hele handicapområdet ud af kommunerne og, hvad skal man sige, specialisere det noget mere, altså gøre, at de mennesker, som vi som samfund burde holde hånden under, reelt set også fik den hjælp, de skulle have, så gør man det, som vi ser med de her forslag i dag, dårligere for dem.
Jan E. Jørgensen (V), 2020-01-29:
Når det er 1,00 pct., bni vokser, er det klart, at det bliver flere penge i kroner og øre, ligesom hr. Søren Søndergaard også betaler mere i skat, hvis han får en lønforhøjelse, men det betyder jo ikke, at skatteprocenten er steget.
Karsten Hønge (SF), 2019-04-05:
Da vi i maj måned sidste år lavede den her tilretning af loven, husker jeg det meget tydeligt på den måde, at både hr. Finn Sørensen og Enhedslisten var meget mistrøstige på forslagets vegne, ja, nærmest hånende over for det, at det var en lille detalje, og at det sikkert ikke ville få nogen indflydelse.
Torben Hansen (S), 2004-05-13:
Jeg vil først takke hr. Mogens Nørgård Pedersen, som jo er en del af regeringens politiske grundlag for pesticidplanen, for modtagelsen af forslaget, for man kan rent faktisk få på fornemmelsen, at hr. Mogens Nørgård Pedersen fortryder, at han er sammen med regeringen i denne sag.
Marcus Knuth (KF), 2022-03-15:
I forhold til finansieringen er det her mig bekendt ikke meget anderledes end i 2015 og 2016, hvor vi jo også tog udviklingsbistand, fordi udviklingsbistanden er ment til at hjælpe folk, der er på flugt fra krig, og her er der jo altså mildest talt tale om folk på flugt fra krig.
Per Clausen (EL), 2009-10-20:
Og synes hr. Kristian Pihl Lorentzen alligevel ikke, det er lidt overraskende, at han har fået de andre partier med på at lave en motorvej som en del af løsningen af hovedstadens trafikproblemer, inden man har lavet den samlede analyse af, hvordan vej- og baneforholdene skal være i hovedstadsområdet?
Ole Vagn Christensen (S), 2002-04-04:
Jeg var meget glad for, at hr. Ole M. Nielsen ligesom havde forstået, at når jeg er optaget af de her ting, er det også ud fra en konkurrenceevne, for det er jo den, der giver beskæftigelse. Jeg må jo sige til hr. Ole M. Nielsen, at når man har stået, som jeg gjorde i min læretid, og set, hvordan man ved muren udpegede dem, man kunne lide, og dem, man ville have
Karen J. Klint (S), 2012-02-07:
Så er der en lille kuriositet, som jeg synes – når vi nu har så god tid i dag, at vi allerede er på – vi også godt kan nævne, nemlig at vi så endelig får rettet op på, at der selvfølgelig er kvinder i Folketinget, og at ikke alting i folketingsvalgloven står i hankøn, men at det nu bliver gjort sådan, at vi får nogle kønsneutrale ord ind i folketingsvalgloven.
Steen Gade (SF), 2008-12-16:
Noget andet, som jeg synes er helt forkert, er, at verden præges mere af værdirelativisme på grund af FN, men det er da på grund af sådan nogle som Dansk Folkeparti i alle udgaver rundtomkring i verden, som på en måde - kan man sige - har et meget entydigt syn på, hvordan verden skal håndteres.
Sophie Løhde (V), 2025-02-19:
Her er der aktuelt et vigtigt arbejde i gang i forhold til at få prioriteret organisationens indsatser som led i udarbejdelsen af budgetterne for henholdsvis 2026 og 2027, bl.a. i forhold til at reducere det samlede budget, men også at få øget det faste medlemsbidrag med henblik på også at give nogle mere stabile rammer for WHO's virke.
Steffen W. Frølund (LA), 2024-01-24:
Det er jo sådan, at vi i dag kan se, at der er projekter, der strander, fordi de ikke bliver sat op af lige præcis de her årsager, og det er jo egentlig også hele bevæggrunden for, at vi fremsætter det her forslag, altså at der er flere markedsaktører, flere industrifællesskaber, der er kommet til os og har sagt, at der altså her er et stort problem.
Keld Albrechtsen (EL), 2000-09-06:
Der ligger også et forslag fra Frankrig om, at denne unionstraktat skal indeholde en revisionsbestemmelse, således at Nicetraktaten skal efterfølges af en yderligere unionstraktat i år 2004, Nice II kunne man jo kalde den, således at unionsudviklingen frem mod Europas Forenede Stater kan holdes oppe i et kraftigt tempo.
Mogens Lykketoft (S), 1999-12-09:
Forhistorien er jo, at der har været en lang række debatter her i Tinget om ministerpensionsordningen, hvor det har været en hovedstrømning, at man ønskede at fjerne ministerpensionen før 60 år, men at det skulle ske i en sammenhæng, der ikke samlet set forringede vilkårene for ministre.
Jann Sjursen (KRF), 2002-03-21:
Jeg går ud fra, at det var hr. Søren Krarup og fru Jesper Langballe, beklager, hr. Søren Krarup og hr. Jesper Langballe, som fru Pia Kjærsgaard henviste til, og derfor kan fru Pia Kjærsgaard ikke i dag bare spise os af med et eller andet forblommet svar om, at Dansk Folkeparti erkender, at vi er med i FN osv., osv.
Per Clausen (EL), 2011-02-24:
I virkeligheden kan man spørge sig selv, om Dansk Folkepartis støtte til det her testcenter ikke snarere skal ses som et led i Dansk Folkepartis almindelige modvilje mod vindmøller, for der er jo ingen tvivl om, at etableringen af det her testcenter mange steder har skærpet modviljen og modstanden mod vindmøller, og det passer jo meget bedre med Dansk Folkepartis politik end et ønske om at sikre en fortsat vindmølleproduktion og vindenergi i Danmark.
Nicolai Wammen (S), 2021-02-23:
Det er sådan, at vi med den retsstatsmekanisme, der er en del af det aftalte, har mulighed for at bruge det instrument – både for så vidt angår udbetalingerne fra EU's budget, men også fra genopretningsmidlerne, hvis man mener at vurdere, at det er relevant at gøre.
Søren Gade (V), 2005-11-16:
Så vil jeg sige til hr. Klaus Hækkerup, at jeg med glæde både mundtligt og skriftligt vil besvare eventuelle spørgsmål fra hr. Klaus Hækkerup, som mine svar i dag har rejst, og jeg vil hurtigst muligt bibringe hr. Klaus Hækkerup måske ikke de ønskede svar, men i hvert fald svar på spørgsmålene, således at vi kan få ryddet enhver tvivl af bordet om, at det var den rigtige beslutning, vi traf den 10. juni 2004.
Jette Gottlieb (EL), 2021-06-15:
Det morsomme er, at det forøgede tilskud i de offentlige job med løntilskud bare betyder, at timetallet til løntilskudsjobbet nedsættes tilsvarende, men okay, så er der selvfølgelig mulighed for at liste lidt mere rundt på gangene og forsøge at tale sig til et mere ordinært job eller på anden måde bruge tid på egentlig jobsøgning.
Ester Larsen (V), 2001-05-30:
Når man sammenligner regeringens passivitet i denne sag med regeringens nærmest paniske travlhed omkring pillepasset her i foråret, ja, så kan det være svært ikke at komme til at tænke på begrebet proportionsforvrængning. Sundhedsministeriet havde i sagen om pillepasset sovet gevaldigt i timen, men ved hjælp af weekend- og døgnarbejde i ministeriet, ved hjælp af dispensation fra tidsfristerne her i Folketinget, lykkedes det en hæsblæsende regering - efter et for øvrigt mislykket forsøg i første omgang - at sikre, at der nu kunne udstedes medicinattester på det helt rigtige papir præcis den 23. marts.
Line Barfod (EL), 2004-11-30:
Når vi har valgt at fremsætte et ikke særlig detaljeret forslag ikke særlig lang tid efter, at vi sidst fremsatte forslag om muligheden for lokale folkeafstemninger, skyldes det, at regeringen og Dansk Folkeparti har vedtaget strukturreformen, som fører til en lang række kommunesammenlægninger rundtomkring i landet.
Bente Dahl (RV), 2010-04-08:
Jeg vil gerne sige, at Det Radikale Venstre har stor respekt for Det Veterinære Sundhedsråds anbefalinger og deres arbejde i det hele taget, og vi kan ikke på noget tidspunkt gå ind for at nedlægge eller overse Det Veterinære Sundhedsråd.
Villy Søvndal (SF), 2006-01-27:
Når man så vælger fra Dansk Folkeparti fuldstændig enøjet på den ene side at levere en argumentation, der uden sidestykke er noget af det mest enøjede, jeg har hørt i Folketinget, samtidig med at man så på den anden side ender med at stemme for nogle resolutioner, der taler om tilbagetrækning til grænserne, så er det da, undskyld mig, en smule latterligt, hvad vi oplever fra Dansk Folkeparti her i Folketinget.
Louise Schack Elholm (V), 2013-04-05:
Det er et problem, hvis andelsboligselskaber har løbet risici uden at være klar over det, ligesom problemstillingen med swaplån og andelsboligforeningers økonomiske problemer utvivlsomt skræmmer en del købere væk fra andelsboligmarkedet, da de ikke er sikre på, hvilke foreninger der har økonomiske problemer.
Steffen Larsen (LA), 2024-12-12:
Altså, selv om sagen ved sit begyndelsestidspunkt er over et år senere, når den også at blive afsluttet, over et år før Katrine Dirckinck-Holmfelds sag forlader retten, og den går så også med lynets hast igennem Landsretten og Højesteret, hvor Ibi-Pippi ligeledes bliver dømt og ender med at få en fængselsstraf på halvandet år.
Bjarne Laustsen (S), 2017-04-05:
Lad os da så tage jahatten på og se positivt på det, men nu er det jo lidt som at skyde bjørnen for at sælge skindet, hvad der kommer i første række, og alt det der, for vi er tidligere blevet lovet noget, der ikke helt har holdt i byretten, og derfor er der en vis skepsis.
Pernille Rosenkrantz-Theil (S), 2021-11-17:
Så trusler mod lærere skal man selvfølgelig reagere på på den måde, at man anmelder det, og det er uanset, hvem det kommer fra, om det er elever, om det er andre lærere, om det er forældre, om det er lokalsamfundet, eller hvem der reagerer.
Peter Hummelgaard (S), 2021-04-20:
Det er, fordi hele centraladministrationen, i særdeleshed Beskæftigelsesministeriet, med alle de mange ordninger, hjælpetiltag og udfordringer, der har været, og som jeg ved hr. Karsten Hønge er meget, meget bevidst om, på hele det arbejdsmarkedspolitiske område, har været lagt ned af den globale pandemi, som lægger hele verden ned.
Thomas Krog (SF), 2006-05-04:
Jeg synes da, det er lækkert at høre, at ministeren faktisk er indstillet på at forbedre det, der hedder gruppeeksamen, og jeg synes også, at lige præcis derfor burde ministeren overveje at stemme for det beslutningsforslag, vi har fremsat, for det er jo netop en del af beslutningsforslaget.
Søren Espersen (DF), 2017-01-20:
Hvad gør vi, når vi tvinges eller presses til at ændre levevis og adfærd i vort eget land, når vi i højere og højere grad retter ind af hensyn til specielt muslimske indvandrere og specielt jo, hvor det drejer sig om de islamiske nypuritanske drømme, som er ved at æde det frisind, som var et dansk kendetegn?
Rikke Hvilshøj (V), 2005-05-18:
Men det cirkulære, der ligger, de krav, der stilles, synes regeringen sådan set som udgangspunkt er fornuftige, men vi har et nyt Folketing, og vi har den situation, at det er en aftale, som er lavet med Dansk Folkeparti, som jeg må beklage at Dansk Folkeparti ikke støtter op om længere.
Kristian Thulesen Dahl (DF), 2020-10-08:
Jeg er helt med på det der med, at man siger, at man skal strække sig højt for at nå de æbler, der hænger højt oppe på træet, og det er jo det, vi skal diskutere, altså hvordan man gør det i praksis, så det faktisk virker i den virkelige verden, ikke alene i forhold til CO 2- nedbringelse – det er den ene ting – men også i forhold til de danske familier, der skal leve med det i praksis.
Keld Albrechtsen (EL), 2001-12-07:
I fremtiden, hvis EU's liberalisering gennemføres og bortsalget af Post Danmark gennemføres, ja, så bliver konsekvensen jo, at i de tyndere befolkede områder i Danmark vil det ikke bare være juleaftensdag, at posten vil udeblive, der vil det sådan set blive den ene dag efter den anden. Vi har jo også set, hvordan posten når frem senere og senere på dagen.
Henrik Sass Larsen (S), 2015-02-24:
Jeg vil da mene, at det er meget bedre at tage den pragmatiske tilgang til det, medmindre selvfølgelig man får en helt fantastisk åbenbaring rundtomkring i verden og alle melder sig ind i fagforeninger, og at man klarer alt det med løn- og arbejdsvilkår i sådan et snuptag.
Torben Hansen (S), 2003-05-12:
Så jeg vil sige: Vi er rent faktisk kommet rigtig langt, for vi har rent faktisk villet vise, hvor pengene skal komme fra. Men jeg kunne da godt tænke mig at vide: Mener hr. Mogens Nørgård Pedersen, at det i materien rent faktisk er et temmelig godt forslag?
Henrik Dahl (LA), 2021-01-26:
Så hvis jeg skal eksemplificere det, er det sådan i et wokeunivers, at når Einstein sagde, at energi er lig med masse gange lysets hastighed i anden potens, så er det ikke en beskrivelse af, hvordan verden er; det er et udtryk for, at den magtklike, som Albert Einstein tilhørte, havde held til at besejre andre opfattelser af, hvad energi er for en størrelse.
Josephine Fock (ALT), 2017-04-27:
Tak til De Radikale for at fremsætte det her beslutningsforslag, som jo er et forslag om, at regeringen indkalder partierne til en drøftelse af, hvordan man kan indrette reglerne for bortfald af opholdstilladelse og mulighed for dispensation, så reglerne i højere grad afspejler potentialet i et moderne globaliseret arbejdsmarked.
Peter Hummelgaard (S), 2024-10-23:
Derfor har Rigspolitiet siden den 15. februar 2024 anmodet Udenrigsministeriet om en udtalelse i sager vedrørende udstyr, som skal indgå i F-35, og hvor modtageren er angivet som et EU-, EFTA- eller NATO-land og slutbrugeren er angivet som ukendt.
Rikke Hvilshøj (V), 2006-04-26:
Vi er nødt til at sikre dem retten til at komme med deres partsindlæg, uanset om det er en borger eller en virksomhed, når man vurderer, at det er en sag, som ikke er så ligetil, men som er kompliceret, inden for et område, som har udviklet sig.
Aki-Matilda Høegh-Dam (SIU), 2020-12-08:
Men for lige hurtigt at komme tilbage til det med undskyldningen til godhavnsdrengene og de grønlandske børn, så er det her langt større, for dengang blev den grønlandske befolkning fortalt, at man ikke var god nok, som man var, og den undskyldning tager man også til sig – altså på den måde, at det var en fejltagelse at sige, at et folkefærd ikke var godt nok, som det var.
Søren Søndergaard (EL), 1998-06-25:
Jamen er det ikke herligt, at vi herinde i Folketinget er kommet på et niveau, hvor vi laver lovgivning for at forhindre 12 eller 15 udlændinge i at komme til Danmark? Jeg synes, det er en meget god karakteristik af niveauet i den udlændingepolitik, som Det Radikale Venstre og Socialdemokratiet fører for tiden.
Marcus Knuth (KF), 2022-05-05:
Og når det er sådan, at Indien med en enorm muslimsk befolkning er et af de lande, vi sætter på den liste, hvor vi gerne vil sænke beløbsordningen – permanent vel at mærke – så virker det mere, som om man er blevet fornærmet og ikke vil være med i aftalen, fordi Nye Borgerlige er med, selv om det er en rigtig, rigtig god aftale – ikke bare et skridt i den rigtige retning, som fru Samira Nawa kalder regeringens, men en rigtig, rigtig god aftale, som også indbefatter lande, der ligger meget langt væk fra Danmark.
Dennis Flydtkjær (DF), 2014-03-25:
Så det kan godt være, man kan trække det tilbage, hvis det var det, men som jeg har læst det svar, vi fik i dag, har man faktisk forhåndsgodkendt det – man ville sige ja til det her – og der har man vel også de facto sagt, at man så fra statens side via Nationalbanken har sagt ja.
Svend Aage Jensby (V), 2001-10-24:
»Hvornår fik regeringen kendskab til tilstedeværelsen i Danmark af dels den iranske mand, dels den statsløse palæstinenser, der er omtalt i artiklen »Krigsforbrydere kan flygte« i Politiken den 2. oktober 2001, og som har deltaget i henholdsvis tortur og drab?«
Jørgen Arbo-Bæhr (EL), 2006-11-24:
Jeg har bidt mærke i Beskæftigelsesministeriets svar i høringsnotatet på arbejdsgiverorganisationernes klynkeri, hvor beskæftigelsesministeren siger: »Incitamentet for at nedbringe sygefraværet hænger i høj grad sammen med forpligtelsen.
Mariann Fischer Boel (V), 2002-05-29:
Jeg synes, jeg er gået så langt, som jeg næsten kan tillade mig i forhold til økonomi- og erhvervsministerens ressortområde, og jeg håber, fru Ritt Bjerregaard også vil optage min melding i en positiv ånd, for det er faktisk det, den er meddelt i.
Mikkel Dencker (DF), 2006-04-27:
Den eksisterende ordning har gennem et stykke tid været udsat for en del kritik i pressen, og jeg har da også selv som skatteordfører modtaget en række henvendelser fra pårørende til afdøde, som syntes, at skatteopgørelsen for deres afdøde familiemedlem, beskatningen af den såkaldte mellemperiode, dvs. fra 1. januar til dødstidspunktet, har været helt urimelig.
Morten Messerschmidt (DF), 2020-10-21:
Altså, hvis folk f.eks. gerne vil have en større udskiftning med nye vinduer eller isolering eller måske en varmepumpe, eller hvad det måtte være, så kunne man sige, at de ikke skal være bundet til kun lige at kunne bruge op til de 12.000 kr., der er maks. i dag, men at man måske havde mulighed for at sige, at man kan lægge det sammen de næste 3 år
Charlotte Dyremose (KF), 2008-11-18:
For de, der er klar til en ungdomsuddannelse, kan jo vælge at tage den, og derfor er det de andre grupper, nemlig de, der er uafklarede, eller de, der har brug for faglig eller social opkvalificering, der netop har behov for at få den styrkede indsats umiddelbart inden ungdomsuddannelsen.
Søren Pind (V), 2016-01-13:
Jeg kan ikke her inden for rammerne af besvarelsen af et mundtligt § 20-spørgsmål redegøre nærmere for konkrete sager, som verserer ved anklagemyndigheden, ud over det, som jeg allerede har videregivet fra Rigsadvokaten til Folketinget om den pågældende sag.
Pernille Skipper (EL), 2015-04-21:
Så er der sager, hvor der har været tale om både grov udnyttelse og organiseret udnyttelse, og hvor det er ganske forfærdeligt, at der ikke er blevet dømt for menneskehandel, men for mindre bestemmelser, som det også er påpeget heroppefra – åger, bedrageri, vold i nogle tilfælde.
Hanne Severinsen (V), 2003-01-24:
Det foregår på en sådan måde, så rektor for Syddansk Universitet på den konference, vi havde om samspillet med erhvervslivet, sagde, at faktisk følte han, at de penge, han fik, f.eks. til det institut, der samarbejder med Danfoss nede i Sønderborg, og andre, var givet med meget færre betingelser end dem, som vi sad og gnidrede med og gav fra samfundets side.
Rune Lund (EL), 2006-05-23:
Jeg ved, at ulandene er noget, som ligger ordføreren for Socialdemokraterne meget på sinde, og jeg er glad for at høre, at det om tjenesteydelser sådan set skulle have stået i det forslag til vedtagelse, som ordføreren er med på, hvis bare der havde været mere plads, hvis man kunne have skrevet mere end 150 ord.
Henrik Høegh (V), 2011-04-28:
Deres konkrete forslag synes jeg ikke ligefrem hjælper landbruget videre; bl.a. har Socialdemokraterne og SF afsløret kvælstofreduktionsmål på først 30.000 t, så på 24.000 t, og hvoraf nu de 19.000 t i kvælstofreduktion skal nås inden 2015.
Mai Mercado (KF), 2023-05-12:
Og den arbejdsgruppe skulle både kigge på, hvordan vi forebygger drugging – det var i virkeligheden også lidt det, Socialdemokratiets ordfører, fru Fie Hækkerup, var inde på i sin tale – men også, hvordan politiets efterforskningsredskaber kan styrkes, således at det bliver lettere at løfte bevisbyrden.
Astrid Krag (S), 2011-11-16:
Sundhedsstyrelsen skriver i sin rapport for 2009 om den akutte indsats i psykiatrien, at personer med alvorlig selvmordsrisiko vil have behov for akut psykiatrisk indlæggelse og personer med mistanke om selvmordsrisiko vil have behov for akut psykiatrisk observation og vurdering.
Frederik Vad (S), 2023-01-31:
For det værste, der kan ske i vores land, uanset om vi taler boligområder, folkeskoler eller ungdomsuddannelser, er, at vi går fra at ville bekæmpe parallelsamfund til at ville bevare parallelsamfund, hegne de sociale problemer ind, få unge fra lavindkomstgrupper og unge med anden etnisk baggrund ind på de samme uddannelser i de samme boligområder, så andre kan beskytte prisudviklingen i deres boligområder, karaktergennemsnittet på deres glansbilledeskole og slippe for nogle, der ikke ligner dem selv, i deres gymnasieklasse.
Steen Gade (SF), 2014-02-25:
Den ophæves, fordi den ikke er i overensstemmelse med EU-reglerne – det er jo sådan set rimelig logisk, at den ikke er i overensstemmelse med EU-reglerne – og i stedet indføres en ad hoc-beslutningsproces, kan man sige, hvor man de steder, hvor man kan påberåbe sig sikkerhedspolitiske argumenter, kan kræve et industrisamarbejde.
Line Barfod (EL), 2009-01-29:
Det var dog en utrolig mistillid, som ordføreren har, til både forældre, lærere og pædagoger og andre offentligt ansatte, hvis ordføreren virkelig tror, at de vil begynde at misbruge børn, så de sender ting af sted i børnenes navn i stedet for selv at stå frem, hvis de har noget, de vil klage over.
Per Stig Møller (KF), 2010-10-28:
Det, jeg viderefører, er tanken om, at det var en 8-årig periode, således at når der hele tiden bliver sagt, at vi tog noget fra Danmarks Radio, vil jeg bare understrege, at loven gav licens i 8 år, og så udløb den altså, og så kan man ikke sige, at DR havde ret til at have den evigt.
Leif Lahn Jensen (S), 2019-11-28:
Jeg kan da også nævne, at noget af det, der var vigtigt for os i forhandlingerne, som jo var en del af forhandlingerne med den tidligere regering, og som er med i lovforslaget, er, at vi hele tiden – det er rigtig vigtigt at sige – skal passe på de aktivitetsparate, de svageste, dem, der ikke kan reagere på sanktionerne.
Pernille Rosenkrantz-Theil (EL), 2003-10-21:
På samme måde vil vi også gerne sikre en lokal infrastruktur, så det offentlige og borgerne i et lokalt samarbejde får mulighed for at sikre, at der kan være lokale forretninger, så der er et sted at handle, og der er et postkontor og en bank i lokalsamfundet.
Connie Hedegaard (KF), 2009-11-06:
Det hører dog med til billedet her, at selv i den bedste af alle verdener, forstår jeg også på den grønlandske landsstyreformand, Kuupik Kleist, vil der jo altså gå rigtig mange år selv i det bedste scenario, inden man vil kunne forvente, at det udløser mere CO2-udledning.
Per Clausen (EL), 2015-05-21:
Så har hr. Kristian Pihl Lorentzen flere gange sagt, at kvaliteten af vandet i Gudenåen er blevet meget bedre, end da han og jeg var unge – det var vi på nogenlunde samme tid; jeg er født lidt før – men hvorfor vil hr. Kristian Pihl Lorentzen så have, at lovgivningen skal være, ligesom den var for 30 år siden?
Jens Christian Lund (S), 2010-11-24:
Kan ministeren garantere, at man, inden den her regering forhåbentlig bliver udskiftet, så har fundet pengene og helt nøjagtigt har sagt, hvor de kommer fra, på hvilken konto de står, således at borgerne i Holstebro, Lemvig og alle de steder, jeg nævnte før, kan være sikre på, at de får deres motorvej?
Lise Bech (DD), 2023-10-27:
Til sidst har jeg bare lige et spørgsmål, som jeg også stillede, sidste gang vi havde redegørelsen her i Folketinget, nemlig om ministeren vil redegøre for regeringens planer i forhold til at styrke samarbejdet med de øvrige nordiske lande om overvågningen af Arktis og Nordatlanten.
Lisbeth Bech Poulsen (SF), 2016-05-04:
De to ting, jeg omtalte, var nu ikke citater af forskere, jeg vil ikke sige, at det var dem, der havde udtalt sig; det ene var af en fællestillidsmand på Aarhus Universitet, som var kritisk over for det her, og det andet om, at det måske endda er i strid med forvaltningsloven, var af juraprofessor Sten Schaumburg-Müller.